bluuebunny/crossref_metadata_2025 huggingface dataset:
Secondary Osteoporosis
Authors: Ebeling Peter R , Nguyen Hanh H , Aleksova Jasna , Vincent Amanda J , Wong Phillip , Milat Frances
Published: September 2021

Osteoporosis is a global public health problem, with fractures contributing to significant morbidity and mortality. Although postmenopausal osteoporosis is most common, up to 30% of postmenopausal women, > 50% of premenopausal women, and between 50% and 80% of men have secondary osteoporosis. Exclusion of secondary causes is important, as treatment of such patients often commences by treating the underlying condition. These are varied but often neglected, ranging from endocrine to chronic inflammatory and genetic conditions. General screening is recommended for all patients with osteoporosis, with advanced investigations reserved for premenopausal women and men aged < 50 years, for older patients in whom classical risk factors for osteoporosis are absent, and for all patients with the lowest bone mass (Z-score ≤ −2). The response of secondary osteoporosis to conventional anti-osteoporosis therapy may be inadequate if the underlying condition is unrecognized and untreated. Bone densitometry, using dual-energy x-ray absorptiometry, may underestimate fracture risk in some chronic diseases, including glucocorticoid-induced osteoporosis, type 2 diabetes, and obesity, and may overestimate fracture risk in others (eg, Turner syndrome). FRAX and trabecular bone score may provide additional information regarding fracture risk in secondary osteoporosis, but their use is limited to adults aged ≥ 40 years and ≥ 50 years, respectively. In addition, FRAX requires adjustment in some chronic conditions, such as glucocorticoid use, type 2 diabetes, and HIV. In most conditions, evidence for antiresorptive or anabolic therapy is limited to increases in bone mass. Current osteoporosis management guidelines also neglect secondary osteoporosis and these existing evidence gaps are discussed.
Comprehensive phenotypic analysis of the Dp1Tyb mouse strain reveals a broad range of Down syndrome-related phenotypes
Authors: Lana-Elola Eva , Cater Heather , Watson-Scales Sheona , Greenaway Simon , Müller-Winkler Jennifer , Gibbins Dorota , Nemes Mihaela , Slender Amy , Hough Tertius , Keskivali-Bond Piia , Scudamore Cheryl L. , Herbert Eleanor , Banks Gareth T. , Mobbs Helene , Canonica Tara , Tosh Justin , Noy Suzanna , Llorian Miriam , Nolan Patrick M. , Griffin Julian L. , Good Mark , Simon Michelle , Mallon Ann-Marie , Wells Sara , Fisher Elizabeth M. C. , Tybulewicz Victor L. J.
Published: September 2021

Down syndrome (DS), trisomy 21, results in many complex phenotypes including cognitive deficits, heart defects and craniofacial alterations. Phenotypes arise from an extra copy of human chromosome 21 (Hsa21) genes. However, these dosage-sensitive causative genes remain unknown. Animal models enable identification of genes and pathological mechanisms. The Dp1Tyb mouse model of DS has an extra copy of 63% of Hsa21-orthologous mouse genes. In order to establish whether this model recapitulates DS phenotypes, we comprehensively phenotyped Dp1Tyb mice using 28 tests of different physiological systems and found that 468 out of 1800 parameters were significantly altered. We show that Dp1Tyb mice have wide-ranging DS-like phenotypes, including aberrant erythropoiesis and megakaryopoiesis, reduced bone density, craniofacial changes, altered cardiac function, a pre-diabetic state, and deficits in memory, locomotion, hearing and sleep. Thus, Dp1Tyb mice are an excellent model for investigating complex DS phenotype-genotype relationships for this common disorder.
Tubular microdomains of Rab7-positive endosomes retrieve TrkA, a mechanism disrupted in Charcot–Marie–Tooth disease 2B
Authors: Markworth Ronja , Dambeck Vivian , Steinbeck Lars Malte , Koufali Angeliki , Bues Bastian , Dankovich Tal M. , Wichmann Carolin , Burk Katja
Published: September 2021

Axonal survival and growth requires signalling from tropomyosin receptor kinases (Trks). To transmit their signals, receptor–ligand complexes are endocytosed and undergo retrograde trafficking to the soma, where downstream signalling occurs. Vesicles transporting neurotrophic receptors to the soma are reported to be Rab7-positive late endosomes and/or multivesicular bodies (MVBs), where receptors localize within so-called intraluminal vesicles (herein Rab7 corresponds to Rab7A unless specified otherwise). Therefore, one challenging question is how downstream signalling is possible given the insulating properties of intraluminal vesicles. In this study, we report that Rab7-positive endosomes and MVBs retrieve TrkA (also known as NTRK1) through tubular microdomains. Interestingly, this phenotype is absent for the EGF receptor. Furthermore, we found that endophilinA1, endophilinA2 and endophilinA3, together with WASH1 (also known as WASHC1), are involved in the tubulation process. In Charcot–Marie–Tooth disease 2B (CMT2B), a neuropathy of the peripheral nervous system, this tubulating mechanism is disrupted. In addition, the ability to tubulate correlates with the phosphorylation levels of TrkA as well as with neurite length in neuronal cultures from dorsal root ganglia. In all, we report a new retrieval mechanism of late Rab7-positive endosomes, which enables TrkA signalling and sheds new light onto how neurotrophic signalling is disrupted in CMT2B.

This article has an associated First Person interview with the first author of the paper.
Διερεύνηση των αιτιών διάβρωσης των δομικών λίθων από τα ιερά της Δήμητρας και του Ασκληπιού στο Δίον
Authors: Παπανικολάου Ελένη
Published: September 2021

Στη νότια Μακεδονία, στις ανατολικές παρυφές του Ολύμπου βρίσκεται το Δίον, η ιερή πόλη των αρχαίων Μακεδόνων. Ο οικισμός άρχισε να αναπτύσσεται στα τέλη του 6ου αι. π.Χ. και ως πόλη στη συνέχεια ευημερεί μέχρι και τον 4ο αι. μ. Χ. Έξω από τα τείχη της πόλης βρίσκεται πλήθος ιερών, ανάμεσά τους το ιερό της θεάς Δήμητρας, το αρχαιότερο στη Βόρεια Ελλάδα καθώς και το ιερό του θεού Ασκληπιού. Τα οικοδομήματα των δυο ιερών σώζονται σε χαμηλό ύψος, ως επί το πλείστον οι θεμέλιοι δομικοί λίθοι τους. Από το 1973, με την έναρξη της ανασκαφής τους, οι λίθοι είναι πλέον εκτεθειμένοι στους διαβρωτικούς περιβαλλοντικούς παράγοντες της περιοχής. Το γεγονός αυτό, προκάλεσε αλλαγές στα δομικά υλικά με την πάροδο του χρόνου. Σκοπός της εργασίας είναι ταυτοποιήσει τα είδη των πετρωμάτων, που χρησιμοποιήθηκαν στα δύο ιερά και στη συνέχεια να αναγνωρίσει και να καταγράψει τις μορφές διάβρωσης, που εμφανίστηκαν τόσο στην επιφάνεια, όσο και στο εσωτερικό των οικοδομικών λίθων, ώστε να συμβάλει στην προστασία τους.Αρχικά, πραγματοποιήθηκε πλήρης ορυκτολογική μελέτη των πετρωμάτων από τα θεμέλια των οικοδομημάτων των ιερών, με τη βοήθεια της οπτικής και ηλεκτρονικής μικροσκοπίας. Στη συνέχεια καταγράφηκαν τα είδη διάβρωσης, που παρατηρούνται στο σύνολο των πετρωμάτων με σημαντικότερα: ανάπτυξη πατίνας, κρούστες διαφόρων χρωματισμών, βιολογικές επικαθίσεις, γυψοποίηση στην επιφάνειά τους. Τέλος, πραγματοποιήθηκαν στο εργαστήριο δοκιμαστικές εφαρμογές επικαλυπτικών υλικών, με στόχο την επιλογή του υλικού, που θα επιφέρει τα μέγιστα επιθυμητά αποτελέσματα, όσον αφορά την προστασία των μνημείων. Από την έρευνα προέκυψε ότι οι κυριότεροι παράγοντες φθοράς των δομικών υλικών είναι η ύπαρξη νερού στην μάζα των υλικών, λόγω βροχής και τριχοειδούς αναρρίχησης, οι κυκλικές μεταβολές υγρών - ξηρών συνθηκών, που σχετίζονται με τις περιβαλλοντικές συνθήκες της περιοχής, η έντονη παρουσία επιφανειακών και υπόγειων υδάτων, οι συχνές βροχοπτώσεις, η έντονη βλάστηση και οι μεγάλες θερμοκρασιακές μεταβολές στις διάφορες εποχές του χρόνου. Οι παράγοντες αυτοί, οδήγησαν σε αποσάθρωση, μερική διάλυση και ανακρυστάλλωση του ανθρακικού υλικού, απώλεια της δομικής συνοχής και της σταθερότητας της επιφάνειας των λίθων. Η ταυτοποίηση των πετρωμάτων των δομικών υλικών, η εξέταση των παραγόντων διάβρωσης αλλά και ο προσδιορισμός των προϊόντων διάβρωσης αποτελούν την απαρχή για την οργάνωση του σχεδίου συντήρησης. Ευρύτερος στόχος είναι η επιλογή και στη συνέχεια η εφαρμογή κατάλληλων μεθόδων και υλικών για τον καθαρισμό, τη στερέωση και την προστασία των δομικών λίθων των ιερών της Δήμητρας και του Ασκληπιού στο Δίον.
Αθλητική εντιμότητα
Authors: Ζαρώτης Ιωάννης
Published: September 2021

Σκοπός της παρούσας έρευνας ήταν η ανάπτυξη και εφαρμογή ενός προγράμματος παρέμβασης για την καλλιέργεια της αθλητικής εντιμότητας, των στοιχείων που αφορούν στις στάσεις και τη συμπεριφορά των αθλητών στον αθλητισμό. Κύριος στόχος ήταν να εξετασθεί η δυνατότητα παρέμβασης στην ηθική κρίση, τη σκέψη και την έκφραση των συμμετεχόντων. Το πρόγραμμα παρέμβασης βασίστηκε στη Δομική Θεωρία του Kohlberg (1969) και τη Θεωρία της Κοινωνικής Μάθησης του Bandura (1976). Το δείγμα αποτέλεσαν 30 ποδοσφαιριστές ηλικίας 12 ετών, οι οποίοι αποτέλεσαν τις ομάδες παρέμβασης (Ν=15) και ελέγχου (Ν=15). Το επίπεδο της αθλητικής εντιμότητας των συμμετεχόντων αξιολογήθηκε πριν και μετά το πρόγραμμα παρέμβασης με δύο διαφορετικούς τρόπους, με την Πολυδιάστατη Κλίμακα Προσανατολισμού της Αθλητικής Εντιμότητας και με παρατήρηση συμπεριφορών σε πραγματικές συνθήκες. Τα αποτελέσματα έδειξαν ότι στην ομάδα παρέμβασης μετά το πρόγραμμα υπήρξε αύξηση της αθλητικής εντιμότητας, όπως αξιολογήθηκε με το ερωτηματολόγιο της αθλητικής εντιμότητας. Στην παρατηρηθείσα συμπεριφορά υπήρξε μείωση των μη έντιμων συμπεριφορών και αύξηση των έντιμων συμπεριφορών. Αντίθετα, η ομάδα ελέγχου παρουσίασε μείωση της αθλητικής εντιμότητας αναφορικά στις τιμές του ερωτηματολογίου και στις έντιμες συμπεριφορές σε συνθήκες αγώνα. Παράλληλα, υπήρξε μικρή μείωση και στις μη έντιμες συμπεριφορές που παρατηρήθηκαν σε αγωνιστικές συνθήκες. Το πρόγραμμα παρέμβασης φάνηκε να συνετέλεσε στη διαμόρφωση διαφορετικής συμπεριφοράς στους αθλητές της ομάδας παρέμβασης, αναδεικνύοντας την αθλητικά έντιμη στάση σε αθλητικό περιβάλλον. Με τα αποτελέσματα ενισχύεται η άποψη ότι η παρέμβαση σε νεαρή ηλικία στην έννοια της αθλητικής συμπεριφοράς είναι εφικτό να διαμορφώσει μια διαφορετική εικόνα του αθλητισμού.
Το διαφημιστικό μήνυμα πριν και κατά τη διάρκεια των φάσεων της οικονομικής ύφεσης στην Ελλάδα
Authors: Λίβας Χρήστος
Published: September 2021

Η παρούσα διατριβή αποσκοπεί στη διερεύνηση της σχέσης μεταξύ οικονομικών συνθηκών και διαφημιστικού μηνύματος, υπό το πρίσμα της ελληνικής οικονομικής ύφεσης. Αναγνωρίζοντας ότι, ως θεμελιώδης παράγοντας του εξωτερικού περιβάλλοντος μάρκετινγκ, οι μακροοικονομικές συνθήκες ωθούν τις επιχειρήσεις σε προσαρμογή του θεματικού και δημιουργικού περιεχόμενου των διαφημίσεών τους, η έρευνα επεδίωξε να αποτυπώσει το είδος, την κατεύθυνση και την ένταση των υφιστάμενων σχέσεων. Απόρροια της ενδελεχούς επισκόπησης της σχετικής θεωρίας ήταν η παραγωγή ενός ολιστικού εννοιολογικού υποδείγματος διερεύνησης των επιμέρους διαστάσεων του διαφημιστικού μηνύματος και των μακροοικονομικών συνθηκών που το πλαισιώνουν. Εφαρμόζοντας τη μεθοδολογία της ποσοτικής ανάλυσης περιεχομένου σε ένα δείγμα 1720 μοναδικών τηλεοπτικών διαφημίσεων έξι κλάδων, η έρευνα επεδίωξε τη διενέργεια αξιόπιστων ποιοτικών και ποσοτικών μετρήσεων επιλεγμένων χαρακτηριστικών του διαφημιστικού μηνύματος. Επίσης, αναγνωρίζεται ότι η παρατεταμένη διάρκεια και πρωτοφανής σφοδρότητα της ελληνικής ύφεσης, παρείχαν τις καταλληλότερες συνθήκες απομόνωσης και εξέτασης των μεταβολών που επέρχονταιστα διαφημιστικά μηνύματα σε περιόδους οικονομικής συστολής. Η επικοινωνία περισσότερων λογικών και συνολικών διαφημιστικών εκκλήσεων, η ταύτιση του είδους των διαφημιστικών εκκλήσεων με τις αναδυόμενες κοινωνικές στάσεις, αξίες και συμπεριφορές, καθώς και η υιοθέτηση δημιουργικών τακτικών που ευνοούν την πρόσληψη, κατανόηση και ανάκληση πολλαπλών επιχειρημάτων, καταδεικνύουν τις σημαντικές αλλαγές που επιτελούνται στο περιεχόμενο των διαφημιστικών μηνυμάτων κατά την περίοδο της οικονομικής ύφεσης. Σε γενικότερο επίπεδο, η βαρύτητα που αποδίδεται στη λογική πτυχή των διαφημίσεων σηματοδοτεί μια πιθανή μεταστροφή του θεσμικού ρόλου που εξυπηρετεί η διαφήμιση ως κοινωνικός θεσμός. Σε δυσμενείς οικονομικές συνθήκες η διαφήμιση προσδίδει μεγαλύτερη έμφαση στην επικοινωνία λογικής θεματολογίας, εξυπηρετώντας περισσότερο τη μετάδοση πληροφοριών και λιγότερο τα αλόγιστα καταναλωτικά πρότυπα. Ωστόσο, παρά την αδιαμφισβήτητη συσχέτιση των οικονομικών συνθηκών με πολυάριθμα στοιχεία του διαφημιστικού περιεχομένου, αμεσότεροι παράγοντες του διαφημιστικού πλαισίου όπως ο κλάδος δραστηριότητας του διαφημιζόμενου εμφανίζουν ισχυρή συνεισφορά τόσο στη διαφημιστική θεματολογία όσο και στα δημιουργικά τεχνάσματα που επιτελούνται στα μηνύματα, στο πλαίσιο των πολυμεταβλητών αναλύσεων που διενεργήθηκαν. Εκτός από τη θεωρητική τους σημασία, τα ευρήματα της διατριβής παρέχουν κατευθύνσεις στα στελέχη μάρκετινγκ αναφορικά με την υιοθέτηση αποτελεσματικότερων τεχνικών διαφημιστικής επικοινωνίας σε αντιστοιχία με τις υφιστάμενες οικονομικές συνθήκες, τις κλαδικές ιδιαιτερότητες και τις επικρατούσες τάσεις της αγοράς.
Μελέτη και μοντελοποίηση διεργασιών πολυφασικών ροών με εφαρμογή στις ρευστεποιημένες κλίνες για την δέσμευση ρυπαντών
Authors: Νικολόπουλος Αριστείδης
Published: September 2021

Ο σκοπός αυτής της διατριβής είναι η ανάπτυξη τριδιάστατων υπολογιστικών μοντέλων υπολογιστικής ρευστοδυναμικής για τη μοντελοποίηση ρευστοποιμένων κλινών ανακυκλοφορίας με σκοπό την εφαρμογή τους για τη μείωση των εκπομπών. Υπό αυτό το πρίσμα μελετήθηκε η υδροδυναμική καθώς και η καύση ορυκτών καυσίμων σε τέτοιες μονάδες. Επιπροσθέτως, μελετήθηκε και η δέσμευση του CO2 μέσω της τεχνολογίας κύκλων ενανθράκωσης/ασβεστοποίησης. Αρχικά, διερευνήθηκε η ορθή μοντελοποίηση της υδροδυναμικής των μονάδων ρευστοποιημένης κλίνης. Για τη μοντελοποίηση των υποπλεγματικών σωματιδιακών δομών μεσο–κλίμακας αναπτύχθηκε ένα εξελιγμένο μοντέλο Ελαχιστοποίησης Ενέργειας Πολλαπλών–Κλιμάκων (EMMS). Το τριδιάστατο μοντέλο επαληθεύτηκε μέσω πειραματικών δεδομένων για την ισοθερμοκρασιακή ροή εντός του αγωγού ανόδου μιας μονάδας ρευστοποιημένης κλίνης ανακυκλοφορίας καύσης 1.2 MWth CFB. Επίσης, σε αυτή τη διατριβή μοντελοποιήθηκε η καύση λιγνίτη στην προαναφερθείσα μονάδα. Οι μηχανισμοί της καύσης και τις μεταφοράς θερμότητας όπως και βασικές χημικές αντιδράσεις ενσωματώθηκαν στο υδροδυναμικό μοντέλο. Τα αποτελέσματα του μοντέλου επέδειξαν καλή συμφωνία με τα πειραματικά δεδομένα για τη συγκέντρωση του O2 και του CO2 και για τη μέση θερμοκρασία λειτουργίας της κλίνης. Εκτός από τη μοντελοποίηση της καύσης στη ρευστοποιημένη κλίνη μοντελοποιήθηκαν και οι εκπομπές NOx/N2O μέσω κατάλληλου 3-D απεπλεγμένου μοντέλου. Πέντε στοιχεία μοντελοποιήθηκαν, NOx, N2O, CO, CNO και HCN, και οι αντίστοιχοι ρυθμοί των αντιδράσεων βρέθηκαν από τη βιβλιογραφία. Τα αποτελέσματα του επέδειξε καλή συμφωνία με τις πειραματικές μετρήσεις για τα NOx/N2O. Ως εκ τούτου, αυτό το επαληθευμένο μοντέλο με το μικρό υπολογιστικό κόστος μπορεί να χρησιμοποιηθεί για την ελαχιστοποίηση των εκπομπών αυτών των αερίων από μεγάλης κλίμακας εγκαταστάσεις. Σε αυτή τη διατριβή διερευνήθηκε η ροή εντός του ενανθρακωτή. Αρχικά η υδροδυναμική ενός κρύου μοντέλου μοντελοποιήθηκε λαμβάνοντας υπ’ όψη το σύστημα ανακυκλοφορίας και εφαρμόζοντας το μοντέλο οπισθέλκουσας EMMS και ένα νέο μοντέλο για την κοκκώδη συνεκτικότητα που εφαρμόστηκε στο σύστημα ανακυκλοφορίας. Τα αποτελέσματα του μοντέλου για την μοντελοποίηση της υδροδυναμικής του ενανθρακωτή αποδείχτηκαν μεγάλης ακρίβειας. Η κατανομή της πίεσης προλέχθηκε με μέσο σφάλμα μικρότερο του 10%, ενώ το σφάλμα στην ανακυκλοφορία είναι μικρότερο του 2%. Η αντίδραση ενανθράκωσης διερευνήθηκε μέσω της μοντελοποίησης ενός αντιδραστήρα ρευστοποιημένης κλίνης ενανθράκωσης 10 kWth.
Prοοf procedure for extensional higher-order logic programming
Authors: Χαραλαμπίδης Άγγελος
Published: September 2021

Θεωρούμε μια εκτατική γλώσσα λογικού προγραμματισμού υψηλής τάξης η οποία διαθέτει την ιδιότητα του ελάχιστου μοντέλου Herbrand. Προτείνουμε μια αποδεικτική διαδικασία για τη γλώσσα αυτή και αποδεικνύουμε ότι είναι ορθή και πλήρης σε σχέση με τη σημασιολογία ελάχιστου μοντέλου. Κατά συνέπεια, επεκτείνουμε την κλασική αποδεικτική διαδικασία του λογικού προγραμματισμού πρώτης τάξης ώστε να εφαρμόζεται στην πολύ πιο γενική περίπτωση του λογικού προγραμματισμού υψηλής τάξης. Κατόπιν εμπλουτίζουμε τη γλώσσα υψηλής τάξης ώστε να υποστηρίζει κατασκευαστική άρνηση και επεκτείνουμε την αποδεικτική διαδικασία ώστε να χειρίζεται τη νέα αυτή προσθήκη. Αποδεικνύουμε την ορθότητα της νέας διαδικασίας και περιγράφουμε μια υλοποίηση η οποία ενσωματώνει τις παραπάνω ιδέες.
Διερεύνηση του στρατηγικού outsourcing στις επιχειρήσεις που δραστηριοποιούνται στην Ελλάδα
Authors: Λιαπόπουλος Νικόλαος
Published: September 2021

Στις μέρες μας το outsourcing είναι μια ιδιαίτερα δημοφιλής πρακτική των επιχειρήσεων, για τηνυλοποίηση των δραστηριοτήτων τους ή τμημάτων αυτών. Εδώ και αρκετές δεκαετίες εφαρμόζεται σετακτικό επίπεδο, αποσκοπώντας κυρίως σε μείωση του λειτουργικού κόστους των περιφερειακώνδραστηριοτήτων, ενώ τα τελευταία χρόνια η χρήση του έχει επεκταθεί και γνωρίζει άνθηση ως εργαλείογια την εφαρμογή στρατηγικών με στόχο την απόκτηση ή διατήρηση ανταγωνιστικών πλεονεκτημάτων.Σκοπός της παρούσας διατριβής είναι να μελετήσει τις διαστάσεις αυτού του φαινομένου και στηνΕλληνική πραγματικότητα και να διαπιστώσει την ύπαρξη στρατηγικού προσανατολισμού στις σχετικέςαποφάσεις. Για να προσεγγίσουμε με τον καλύτερο δυνατό τρόπο το θέμα, καταγράψαμε την έκτασηεφαρμογής του στις δραστηριότητες των επιχειρήσεων και μελετήσαμε τα χαρακτηριστικά τωναποφάσεων και τη συμπεριφορά των επιχειρήσεων σχετικά με το outsourcing. Αυτό έγινε μέσωέρευνας που διεξαγάγαμε, με τη χρήση ερωτηματολογίων, σε βιομηχανικές και εμπορικές επιχειρήσεις,που δραστηριοποιούνται στον Ελληνικό χώρο.Με βάση την στατιστική επεξεργασία των δεδομένων που συλλέξαμε εξήχθησαν τα αποτελέσματα τηςέρευνας. Αυτά συγκρίθηκαν με τα αποτελέσματα αντίστοιχων δημοσιευμένων εμπειρικών μελετών ανάτον κόσμο, αλλά και με τις παραδοχές των βασικών θεωριών που ερμηνεύουν τη στάση τωνεπιχειρήσεων ως προς το outsourcing. Αυτό μας οδήγησε σε ένα αριθμό συμπερασμάτων σχετικά μετην στάση των επιχειρήσεων ως προς το outsourcing, για τη στρατηγική διάσταση αυτών τωναποφάσεων και για την πρακτική εφαρμογή των αντίστοιχων θεωριών από τις επιχειρήσεις πουδραστηριοποιούνται στην Ελλάδα. Τέλος, με βάση τα συμπεράσματά μας και τις καλές πρακτικές πουαναφέρονται στην διεθνή βιβλιογραφία και αρθρογραφία, απευθύναμε προτάσεις οι οποίεςευελπιστούμε ότι θα βοηθήσουν τις επιχειρήσεις να ελαχιστοποιήσουν την πιθανότητα απωλειών καινα βελτιστοποιήσουν τα οφέλη από την εφαρμογή του outsourcing.Μεταξύ άλλων, στα συμπεράσματα της μελέτης συγκαταλέγεται ότι το outsourcing έχει διεισδύσει σειδιαίτερο βαθμό στις επιχειρήσεις που δραστηριοποιούνται στην Ελλάδα, σημαντικός αριθμόςαποφάσεων αφορά περιπτώσεις στρατηγικού outsourcing και ότι κατά την εξέταση των σχετικώναποφάσεων δεν επηρεάζονται αποκλειστικά από τις αρχές μίας μόνο θεωρίας, αλλά λαμβάνουν υπόψηένα μίγμα των βασικών παραμέτρων τους με διαφορετική βαρύτητα ανάλογα με την περίπτωση.
Retrieval of 3-dimensional rigid and non-rigid objects
Authors: Σφήκας Κωνσταντίνος
Published: September 2021

Η παρούσα διδακτορική διατριβή εστιάζει στο πρόβλημα της ανάκτησης 3Δ αντικειμένων από μεγάλες βάσεις δεδομένων σε σχεδόν πραγματικό χρόνο. Για την αντιμετώπιση του προβλήματος αυτού, η έρευνα επικεντρώνεται σε τρία βασικά υποπροβλήματα του χώρου: (α) κανονικοποίηση θέσης άκαμπτων 3Δ μοντέλων με εφαρμογές στην ανάκτηση 3Δ αντικειμένων, (β) περιγραφή εύκαμπτων 3Δ αντικειμένων και (γ) αναζήτηση από βάσεις δεδομένων 3Δ αντικειμένων βασιζόμενη σε 2Δ εικόνες-ερώτησης.Σχετικά με το πρώτο υποπρόβλημα, την κανονικοποίηση θέσης 3Δ μοντέλων, παρουσιάζονται τρεις νέες μέθοδοι οι οποίες βασίζονται στις εξής αρχές: (α) Τριδιάστατη Ανακλαστική Συμμετρία Αντικειμένου (ROSy) και (β, γ) Διδιάστατη Ανακλαστική Συμμετρία Αντικειμένου υπολογιζόμενη επί Πανοραμικών Προβολών (SymPan και SymPan+). Και οι τρεις μέθοδοι αποτελούν γενικού σκοπού μεθόδους κανονικοποίησης 3Δ μοντέλων και χρησιμοποιούνται για να αυξήσουν την απόδοση μιας διαδικασίας ανάκτησης 3Δ αντικειμένων.Όσον αφορά το δεύτερο υποπρόβλημα, αναπτύχθηκε μια μέθοδος ανάκτησης εύκαμπτων 3Δ αντικειμένων, η οποία συνδυάζει τις ιδιότητες της σύμμορφης γεωμετρίας και της τοπολογικής πληροφορίας βασιζόμενης σε γράφους, με ενιαίο τρόπο (ConTopo++). Ενώ οι μέθοδοι που βασίζονται σε γράφους είναι εύρωστες ως προς τις παραμορφώσεις εύκαμπτων αντικειμένων, απαιτούν εντατικούς υπολογισμούς, οι οποίοι ωστόσο μπορούν να μειωθούν με τη χρήση κατάλληλων αναπαραστάσεων, μέσω μεθόδων που βασίζονται στην γεωμετρία. Επιπλέον, προτείνεται μια στρατηγική συνταιριασμού συμβολοσειρών, για τη σύγκριση των γράφων που αναπαριστούν 3Δ αντικείμενα.Σχετικά με το τρίτο υποπρόβλημα, παρουσιάζεται μια μέθοδος ανάκτησης 3Δ αντικειμένων, βασιζόμενη σε 2Δ εικόνες-ερώτησης, οι οποίες αντιπροσωπεύουν προβολές πραγματικών 3Δ αντικειμένων. Τα πλήρη 3Δ αντικείμενα της βάσης δεδομένων περιγράφονται από ένα σύνολο πανοραμικών προβολών και ένα μοντέλο Bag-of-Visual-Words δημιουργείται χρησιμοποιώντας τα χαρακτηριστικά SIFT που προέρχονται από αυτά. Για να αντιμετωπιστεί το πρόβλημα της μερικής ταύτισης, προτείνεται ένα σχήμα υπολογισμού χωρικών ιστογραμμάτων από τις πανοραμικές προβολές.Οι μεθοδολογίες που αναπτύχθηκαν και περιγράφονται στην παρούσα διατριβή αξιολογούνται όσον αφορά την ακρίβεια ανάκτησης και παρουσιάζονται κάνοντας χρήση ποσοτικών και ποιοτικών μέτρων μέσω μιας εκτεταμένης και συνεκτικής αξιολόγησης σε σχέση με μεθόδους τρέχουσας τεχνολογικής στάθμης επάνω σε τυποποιημένες βάσεις δεδομένων.
Τα λειτουργικά αποτελέσματα και η ποιότητα ζωής ασθενών με ελκώδη κολίτιδα ή οικογενή πολυποδίαση που υπεβλήθησαν σε ολική κολεκτομή και ειλεοπρωκτική αναστόμωση με σχηματισμό νεοληκύθου (j-pouch).
Authors: Χρήστου Χρήστος
Published: September 2021

Μελετήθηκαν αναδρομικά όλοι οι ασθενείς με UC και FAP, που υπεβλήθησαν στην επέμβαση από το 1987 έως το 2006 στο ΓΝΑ «ο Ευαγγελισμός», χρησιμοποιώντας τη φόρμα SF-36 για την αξιολόγηση της ποιότητα ζωής, το ερωτηματολόγιο Wexner για την ακράτεια και ένα επιπλέον εργαλείο καταγραφής των άμεσων και απώτερων μετεγχειρητικών επιπλοκών. Όλες οι επεμβάσεις έγιναν από τον ίδιο χειρουργό.Στην μελέτη περιλήφθησαν 326 ασθενείς (53% άρρενες). Η μέση ηλικία των ασθενών κατά τη δημιουργία της νεοληκύθου ήταν 39 έτη για τη UC και 30 έτη για τη FAP. Η θνητότητα είναι 0.5% για την UC και μηδέν για την FAP (p= 0.781). Επεισόδια ληκυθίτιδος καταγράφονται στο 31% των ασθενών με UC and 5% αυτών με FAP (p<0.01). Στενώσεις εισόδου παρατηρήθηκαν στο 9% και 2.5% των ασθενών αντίστοιχα (p=0.236). Ο μέσος αριθμός κενώσεων ανά 24ωρο είναι 6 (ακτίνα 2-20, p=0.193) και για τις δύο ομάδες ασθενών 1 (ακτίνα 0-8, p=0.533) κένωση κατά τη διάρκεια της νύχτας.Οι περισσότερες άμεσες επιπλοκές παρατηρούνται σε ασθενείς με ελκώδη κολίτιδα και έχουν να κάνουν με αναστομωτική διαφυγή, πυελική σήψη, ή απόφραξη λεπτού εντέρου. κυρίως σε ασθενείς με UC (p<0.01), ενώ αποτυχία της νεοληκύθου παρατηρείται στο 9% των ασθενών με UC και 2,5% αυτών με FAP. Το μέσο σκορ της κλίμακας Wexner είναι 3.27 (±0.32) και 1.22 (±0.36) αντίστοιχα (p<0.01). Το SF-36 για την αυτοεκτίμηση της σωματικής/ψυχικής υγείας είναι 52.85/50.31 (p<0.01) and 57.29/50.05 (p=0.799) αντίστοιχα. Από τους 198 ασθενείς που ερωτήθηκαν, οι 187 (94%) θα υποβάλλονταν ξανά στην επέμβαση εάν αυτό ήταν απαραίτητο (p= 0.512) και οι 193 (97%) θα τη συνέστηναν σε κάποιον άλλον (p= 0.321).Τα αποτελέσματα δείχνουν στατιστικά σημαντική τάση περισσότερων άμεσων και απώτερων επιπλοκών στους ασθενείς με ελκώδη κολίτιδα. Τα λειτουργικά αποτελέμσατα και το επίπεδο αυτοεκτόμησης της ποιότητας ζωής είναι επίσης καλύτερα στους ασθενείς με οικογενή πολυποδίαση. Η ολική πρωκτοκολεκτομή με βλενογοννεκτομή και ειλοπρωκτική αναστόμωση είναι μια ασφαλής χειρουργική τεχνική με καλά αποτελέσματα και επίπεδο ικανοποίησης των ασθενών. Οι δε μετεγχειρητικές επιπλοκές σχετίζονται μάλλον με την ασθένεια και όχι τη χειρουργική τεχνική.
Νατουραλιστικές επιδράσεις στην ελληνική μεταπολεμική πεζογραφία
Authors: Μιχαηλίδης Αναστάσιος
Published: September 2021

Η παρούσα μελέτη εξετάζει τον βαθμό και τους τρόπους επιβίωσης του νατουραλιστικού ρεύματος στην ελληνική μεταπολεμική πεζογραφία και συγκεκριμένα στους μείζονες εκπροσώπους της πρώτης μεταπολεμικής γενιάς Νίκο Κάσδαγλη, Αλέξανδρο Κοτζιά, Σπύρο Πλασκοβίτη και Αντρέα Φραγκιά. Οι συγγραφείς αυτοί, πρωτεργάτες μιας συγκεκριμένης μεταπολεμικής αισθητικής, θα εξεταστούν ως δείκτες ενός γενικότερου διαλόγου που ανέπτυξε η εν λόγω γενιά τόσο με τη ρεαλιστική, όσο και με τη νατουραλιστική αφηγηματική παράδοση της γενιάς του 1880 και των γαλλικών και αμερικανικών προτύπων, τις οποίες αφομοίωσαν δημιουργικά και τις εκμοντέρνισαν. Η διατριβή προβαίνει σε μία ενδελεχή ανάλυση των μορφολογικών επιλογών και θεματικών πυρήνων επιλεγμένων έργων των παραπάνω πεζογράφων, αναδεικνύοντας την αλληλεπίδραση μορφής-περιεχομένου. Επιπρόσθετα, η συγκεκριμένη μελέτη φανερώνει και αναλύει τις οφειλές της αισθητικής των Ελλήνων μεταπολεμικών στη νατουραλιστική παράδοση μέσα από την άμεση σύγκριση ελληνικών και γαλλικών προτύπων, εστιάζοντας σε έργα της γαλλικής σχολής που η κριτική τα εντάσσει στο νατουραλιστικό πρότυπο, όπως επιλεγμένα έργα των Honoré de Balzac, Gustav Flaubert, Émile Zola and Guy de Maupassant. Η προσέγγιση επιτυγχάνεται μέσω της αξιοποίησης των πιο σύγχρονων αναλύσεων για τον νατουραλισμό που αντιμετωπίζουν τη νατουραλιστική ποιητική ως ένα πολυδύναμο τρόπο γραφής, αποτέλεσμα συγκεκριμένων λογοτεχνικών συμβάσεων, ρητορικών τεχνασμάτων και καθορισμένων θεωρητικών αρχών που η κειμενική κατασκευή ενσωματώνει. Aποπειράται, επίσης, μία συνολική αποσαφήνιση της νατουραλιστικής γραφής σε άμεση σχέση με τα ιστορικοκοινωνικά και πολιτισμικά στοιχεία που την επηρέασαν, τόσο στη γαλλική όσο και στην ελληνική εκδοχή της, προχωρώντας σε μία συγκριτική συσχέτιση συγκλίσεων και αποκλίσεων, ώστε να τονιστεί το πέρασμα από τον κλασικό νατουραλισμό στην εκμοντερνισμένη εκδοχή του.
Λαογραφικές προσεγγίσεις της μόδας
Authors: Αρβανιτίδου Ζωή
Published: September 2021

Από την αρχή του ανθρώπινου πολιτισμού το ένδυμα λειτούργησε σαν κώδικάς επικοινωνίας και μεταφοράς ποικίλων εννοιών, σχετικά με τον/την φέροντα/ουσα αυτό, καθώς χρησιμεύει σαν διακοσμητικό, ή δηλώνει την ταυτότητα του/της καθενός/μιας. Ο πολιτισμός επηρεάζει τον τρόπο που ντύνονται οι άνθρωποι, επειδή αλληλεπιδρούν μεταξύ τους. Υπάρχουν πολιτισμικοί περιορισμοί που καθορίζουν την καταλληλότητα ενός ενδύματος και αυτοί ίσως διαφέρουν από μία κοινωνία σε μία άλλη και εξαρτώνται από παράγοντες, όπως η ηλικία, η κοινωνική τάξη, το φύλο, η εθνικότητα, κ.λ.π. Στο ανθρώπινο σώμα καταγράφεται μέσω του ενδύματος η ίδια η δομή του υλικού πολιτισμού. Η έννοια εθνικότητα (μαζί με την παράδοση) είναι σημαντική για την κατανόηση των πολιτιστικών διαφορών και ομοιοτήτων στο ένδυμα παγκοσμίως. Η διαμόρφωση της ταυτότητας κοινωνικού φύλου (gender), είναι κοινωνικό κατασκεύασμα και θεωρούμε ότι, ένας από τους σημαντικότερους παράγοντες της διαμόρφωσης αυτής είναι το ένδυμα. Μαζί με τη μόδα, είναι μία κοινωνική διαδικασία αναπαραγωγής των ιεραρχικών θέσεων και επομένως και της παραδοσιακής έμφυλης τάξεως. Τα ενδύματα είναι τρόπος που οι κοινωνικές ταυτότητες αποτυπώνονται στο σώμα και απεικονίζονται. Ο τύπος ενδύματος είναι σημαντικός στην ερμηνεία της εικόνας κάποιου σαν άνδρα ή γυναίκας και έχει επιπτώσεις στην απαντητική συμπεριφορά των γύρω. Γενικά τα ενδύματα δηλώνουν κάποια χαρακτηριστικά που φέροντος, αλλά η ερμηνεία της δήλωσης από τους άλλους, μπορεί να ποικίλει. Η μόδα έχει αποστολή να τονίζει την διαφορά και την ατομικότητα και συγχρόνως να απεικονίσει την ένταξη κάποιου σε κοινωνική ομάδα. Η διαδικασία κατασκευής της ατομικής και κοινωνικής ταυτότητας είναι μακροχρόνια, περίπλοκη, με παλινδρομήσεις, υπερβολές και αμφισβητήσεις. Οι άνδρες επιλέγουν τον ιματισμό κυρίως για τις χρηστικές – πρακτικές ιδιότητες του και τον συμβολισμό της κοινωνικής – επαγγελματικής τους θέσης, ενώ οι γυναίκες για την κοινωνική διάστασή του. Σημαντικό βάρος δόθηκε στο ανατρεπτικό ένδυμα με το οποίο οι άνθρωποι θέλουν να εκφράσουν την αντίθεσή τους σε διάφορες κοινωνικές ή/και πολιτιστικές επιταγές, μέσα από διάφορα στυλ ενδυμάτων, όπως το hip - hop, το gothic, το poor chic και πάνω από όλα το Punk. Το τελευταίο ήταν η εντονότερη και πιο αναγνωρίσιμη οπτική διαμαρτυρία ενάντια στην καθεστηκυία τάξη, είχε σημαντικότατες επιδράσεις στην κοινωνία, στον τρόπο ένδυσης των νέων ανθρώπων και επηρέασε σημαντικά την υψηλή μόδα και την βιομηχανία του prêt - a - porter.
Χρηστάκης Ζωγράφος, 1820 -1898
Authors: Λέκκα Φωτεινή
Published: September 2021

Η συμβολή μας αυτή στην ιστορία της ελληνικής επιχειρηματικότητας είναι η μελέτη της περίπτωσης του Χρηστάκη Ζωγράφου: ξεκινώντας από τα εδάφη της σημερινής Αλβανίας, την εποχή του Αλή πασά, ο Ζωγράφος έζησε το μεγαλύτερο μέρος της ζωής του στην Κωνσταντινούπολη των Mεταρρυθμίσεων, όπου εκτινάχθηκε οικονομικά, ασκώντας διάφορες άκρως επικερδείς ασχολίες, με σημαντικότερες εκείνες του ενοικιαστή δημοσίων προσόδων, του προμηθευτή κρέατος στον οθωμανικό αυτοκρατορικό στρατό και του τραπεζίτη.Ωστόσο το αρχικό κίνητρο της έρευνάς μας τοποθετείται σε διαφορετικό τόπο και χρόνο: τη Θεσσαλία του 1881. Στόχευσή μας υπήρξε να αποκωδικοποιήσουμε τα πλούσια ίχνη που ο ίδιος και η οικογένειά του άφησαν με την επιχειρηματική και φυσική τους παρουσία στη Θεσσαλία, από τη δεκαετία του 1860 ως τα μέσα του 20ου αιώνα, με σημαντικότερα κατά την άποψή μας, ένα ζαχαροποιείο και ένα ορυζοποιείο. Η οπτική αυτή της «υλικότητας» δεν εγκαταλείφτηκε σε όλη τη διάρκεια της έρευνας, αντιθέτως συμπληρώθηκε και εμπλουτίστηκε μέσα από την αρχειακή έρευνα. Καρπός της μια προσέγγιση που αμφισβητεί τη στερεοτυπική αντίληψη, η οποία εμπεδώθηκε στην ελληνική ιστοριογραφία από τη δεκαετία του 1970 αναφορικά με το ρόλο του περίφημου ομογενειακού κεφαλαίου της Κωνσταντινούπολης στη διατήρηση του θεσμού του τσιφλικιού μετά την προσάρτηση της Θεσσαλίας στο Ελληνικό Βασίλειο.Το συγκεκριμένο στερεότυπο δεν ήταν το μόνο, με το οποίο χρειάστηκε να αναμετρηθεί η έρευνά μας. Στην προσπάθεια να ιχνηλατήσουμε την ιστορία επιτυχίας του «αυτοδημιούργητου» Χρηστάκη, ξεκινήσαμε από το Κεστοράτι Αργυροκάστρου των αρχών του 19ου αιώνα, όχι μόνο διότι αποτέλεσε τον τόπο, όπου ο Ζωγράφος γεννήθηκε και έζησε τα πρώτα χρόνια της ζωής του, αλλά κυρίως γιατί οι πρακτικές των τσελέπικων οικογενειακών επιχειρήσεων, οι οποίες υπήρξαν το εφαλτήριο της οικονομικής του απογείωσης από τα μέσα του 19ου αιώνα στην Κωνσταντινούπολη έχουν τις ρίζες τους εκεί. Από την έντονη και πολυσχιδή του παρουσία στην πρωτεύουσα της αυτοκρατορίας κατά το Τανζιμάτ επιλέξαμε να εστιάσαμε στο πεδίο της οικονομίας και της πολιτικής, κάνοντας τις αναγκαίες ερμηνευτικές αναγωγές στο πλαίσιο, κοινωνικό και πολιτισμικό, και στα δίκτυα των ανθρώπων που επικαθόρισαν τη δική του συνθήκη επιβίωσης.
Πολιτική ιδεολογία και θρησκευτικές κοινότητες
Authors: Παρασκευά-Γκίζη Ελισάβετ
Published: September 2021

Η συγκεκριμένη διατριβή εξετάζει το φαινόμενο της μετανάστευσης, ιδίως των μουσουλμάνων μεταναστών και τις πολιτικές προεκτάσεις αυτού στις συγκεκριμένες κοινωνίες υποδοχής τους, σε άμεση σχέση με το σύγχρονο διεθνές περιβάλλον. Συγκεκριμένα, βασικά ζητήματα μελέτης αποτελούν: α) η σχέση θρησκείας και πολιτικής στον τομέα των Διεθνών Σχέσεων, β) ο ρόλος της θρησκείας (Ισλάμ) ως δρώντας και ως παράγοντας επιρροής και λήψης αποφάσεων, δ) οι μουσουλμάνοι μετανάστες στην Ευρώπη και η ανάδειξή τους σε ζήτημα ασφάλειας και δ) η θέση των μουσουλμάνων μεταναστών ως εγχώριας μεταβλητής, σε συνάρτηση με την εξωτερική πολιτική των χωρών υποδοχής τους.Η μελέτη, η οποία βασίστηκε στην εκτενή μελέτη και αναφορά του πρωτογενούς υλικού, καθώς επίσης και της σχετικής βιβλιογραφίας, αρθρώνεται σε δύο κύρια μέρη (θεωρία, περιπτωσιολογικές μελέτες) και ακολουθούν οι γενικές επισημάνσεις. Στο πρώτο μέρος αναπτύσσεται μια σύνθετη ανάλυση του θεωρητικού υποβάθρου της σχέσης της θρησκείας με την πολιτική στον τομέα των Διεθνών Σχέσεων, εν είδει ερμηνευτικού εργαλείου για τις επί μέρους περιπτωσιολογικές μελέτες, που ακολουθούν στο δεύτερο μέρος.Η διατριβή, μέσω της συγκριτικής ανάλυσης των τριών περιπτωσιολογικών μελετών, εστιάζει στη θέση ότι θρησκεία δεν μπορεί να εντάσσεται μόνο σε ένα κοινωνικό πλαίσιο, αλλά σε ένα ευρύτερο πλαίσιο κοινωνικών, ψυχολογικών και πολιτικών διαστάσεων και έτσι, υπό αυτήν τη σφαιρική αντίληψη, πρέπει να λαμβάνεται υπόψη στη μελέτη των Διεθνών Σχέσεων. Παράλληλα, επισημαίνει ότι η θρησκεία, ως στοιχείο της κοινής ταυτότητας μπορεί να αποτελέσει σημείο σύγκλισης και αναφοράς με πολυποίκιλες απόρροιες, όπως αυτήν του ακραίου εθνικισμού, στα πλαίσια της περιχαράκωσης της εθνικής ταυτότητας και όπως αυτήν της προσχώρησης σε φονταμενταλιστικά κινήματα, στα πλαίσια της προάσπισης της εκάστοτε θρησκείας. Ως εκ τούτου προκύπτει ότι το Ισλάμ και η δι-εθνική διάσταση του ισλαμικού μεταναστευτικού φαινομένου κατέχει σημαντικό ρόλο στη διαμόρφωση της σύγχρονης δομής και λειτουργίας των κοινωνιών και στις τρεις ανωτέρω περιπτωσιολογικές μελέτες. Γεγονός, που έχει άμεσο αντίκτυπο σε ζητήματα, όπως αυτά της εθνικής ταυτότητας και της ομογενοποιημένης κοινωνικής συνοχής, τα οποία τέθηκαν υπό αμφισβήτηση, αναδεικνύοντας εναργέστερα την ανάγκη νέων ενταξιακών μοντέλων. Ειδικότερα, ένα διευρυμένο μοντέλο εθνικού προσδιορισμού, βάσει της σύγχρονης πολυπολιτισμικής κοινωνίας είναι δυνατόν να λειτουργεί εξομαλυντικά στην έντονη αντίληψη της αίσθησης «Εμείς» και οι «Άλλοι», συμβάλλοντας σε μια ευνοϊκότερη συμβίωση των μουσουλμάνων μεταναστών με τους γηγενείς κατοίκους.
Μεταγλωσσικές δεξιότητες
Authors: Ζέρβα Ειρήνη
Published: September 2021

Η έρευνα που παρουσιάζεται στην παρούσα διατριβή είχε στόχο τη διερεύνηση της συμβολής των μεταγλωσσικών δεξιοτήτων στη μάθηση και συγκεκριμένα στην παραγωγή γραπτού λόγου, σύμφωνα με τις αντιλήψεις των εκπαιδευτικών στην πρωτοβάθμια εκπαίδευση και των μαθητών τους, μετά από πειραματική διδακτική παρέμβαση στοχευμένη στην ενίσχυση των μεταγλωσσικών δεξιοτήτων και των μεταγλωσσικών στρατηγικών συγγραφής. Από τα αποτελέσματα της έρευνας αυτής προέκυψε ότι τόσο οι εκπαιδευτικοί, όσο και οι μαθητές θεωρούν ότι οι ανεπτυγμένες μεταγλωσσικές δεξιότητες συμβάλλουν θετικά στις γλωσσικές επιδόσεις των μαθητών, οδηγούν τους μαθητές στο αίσθημα μεγαλύτερης ασφάλειας και ικανοποίησης, ως προς την παραγωγή των γλωσσικών προϊόντων τους και για τον λόγο αυτό, η διδασκαλία που στοχεύει στην ανάπτυξη των μεταγλωσσικών δεξιοτήτων είναι προτιμητέα από τους μαθητές.Αφορμή για την εκπόνηση αυτής της έρευνας αποτέλεσε η κοινή διαπίστωση στον εκπαιδευτικό κόσμο της αδυναμίας των μαθητών στη σωστή χρήση της μητρικής τους γλώσσας. Οι μεταγλωσσικές δεξιότητες συνιστούν παράγοντα επίγνωσης, επιλογισμού και σκόπιμου χειρισμού της γλώσσας. Διατυπώθηκαν, συνεπώς, ερωτήματα για το ποια θα μπορούσε να είναι ακριβώς η συμβολή τους στη βελτίωση των γλωσσικών επιδόσεων από τους μαθητές, ήτοι στην καλύτερη εκμάθηση και χρήση της μητρικής γλώσσας.Από την ανασκόπηση της διεθνούς βιβλιογραφίας διαπιστώθηκε εκτενής χρήση αποσπασματικών τεχνικών και μεθόδων εκμάθησης της μητρικής, και όχι μόνο, γλώσσας, χωρίς ωστόσο να έχει γίνει ποτέ στοχευμένη γλωσσική διδασκαλία με έμφαση στην ανάπτυξη και καλλιέργεια των μεταγλωσσικών δεξιοτήτων, κάτι που επιχειρήθηκε με την εν λόγω έρευνα.Εφαρμόστηκε πιλοτικό πρόγραμμα παρέμβασης που στόχευε στη διδασκαλία και ανάπτυξη στρατηγικών συγγραφής κειμένων με κριτήριο την ανάδειξη και αξιοποίηση των μεταγλωσσικών δεξιοτήτων των μαθητών. Καταγράφηκαν, επίσης, πριν και μετά την παρέμβαση, στο ερευνητικό δείγμα και στην ομάδα ελέγχου, οι αντιλήψεις τόσο των εκπαιδευτικών, όσο και των μαθητών τους, για ένα μοντέλο γλωσσικής διδασκαλίας στοχευμένο στις μεταγλωσσικές δεξιότητες των μαθητών, μέσω της χορήγησης ερωτηματολογίων.Από τα στατιστικά ευρήματα διαπιστώθηκε η θετική συμβολή των μεταγλωσσικών δεξιοτήτων στη γλωσσική επίδοση, στη δυνατότητα για πρόβλεψη και διευθέτηση των γλωσσικών λαθών από τους μαθητές, στην ανάπτυξη αισθήματος μεγαλύτερης ικανότητας και αυτοπεποίθησης των μαθητών να παράξουν γραπτά κείμενα και τέλος η αλληλεπίδραση όλων αυτών των παραγόντων στην ποιότητα του τελικού γλωσσικού αποτελέσματος. Τα συμπεράσματα που εξήχθησαν από την παρούσα έρευνα συγκλίνουν στην υποστήριξη της άποψης που θέτει τις μεταγλωσσικές δεξιότητες των μαθητών ως σημαντικό ρυθμιστικό παράγοντα της γλωσσικής τους επίδοσης, ιδιαιτέρως στον γραπτό λόγο και που αναγνωρίζει τη συμβολή τους στην καλύτερη εκμάθηση και στον αποτελεσματικότερο χειρισμό της μητρικής γλώσσας από τους μαθητές, ήδη από την πρωτοβάθμια εκπαίδευση, σύμφωνα με τις αντιλήψεις τόσο των εκπαιδευτικών, όσο και των μαθητών τους.
Μεθοδολογίες δυναμικού νανοσκοπικού χαρακτηρισμού υλικών με ακουστικές πηγές παραγόμενες από υπερβραχείς παλμούς λέιζερ
Authors: Ορφανός Ιωάννης
Published: September 2021

Με την ραγδαία ανάπτυξη της νανοτεχνολογίας κατά τα τελευταία χρόνια, γίνεται ολοένα και πιο επιτακτική η ανάγκη ανάπτυξης νέων τεχνικών χαρακτηρισμού υλικών σε μικροσκοπικό επίπεδο. Στην διατριβή αυτή αναπτύσσονται μεθοδολογίες δυναμικού νανοσκοπικού χαρακτηρισμού υλικών με ακουστικές πηγές παραγόμενες από υπερβραχείς παλμούς laser. Η παραγωγή των ακουστικών κυμάτων γίνεται σε λεπτό μεταλλικό επιφανειακό στρώμα που έχει το ρόλο του μετατροπέα της φωτεινής ενέργειας του laser σε ελαστικά κύματα. Για την δημιουργία των ακουστικών πηγών χρησιμοποιήθηκαν τόσο nanosecond όσο και femtosecond παλμοί laser. Για την δυναμική παρακολούθηση των δημιουργούμενων ακουστικών κυμάτων αναπτύσσονται συμβολομετρικές πειραματικές τεχνικές χωρο-χρονικής απεικόνισης ολικού πεδίου, με κατάλληλη χωρική και χρονική διακριτική ικανότητα, ώστε να είναι δυνατή η απεικόνιση επιφανειακών μικρο-μηχανικών παραμορφώσεων κατά την εξάπλωση των κυμάτων αυτών. Οι δυνατότητες των μεθοδολογιών αξιολογήθηκαν σε απλά διαστρωματωμένα υλικά μετάλλου/γυαλιού, τόσο στην θερμοελαστική περιοχή και την περιοχή τήξης, όσο και στην περιοχή φωτοαποδόμησης. Εφαρμόστηκαν επίσης σε απλά διαστρωματωμένα υλικά με τεχνητά δημιουργούμενες επιφανειακές ατέλειες. Σε αυτά μελετήθηκε η επίδραση της χρονικής διάρκειας των παλμών laser διέγερσης στο βάθος σύζευξης των Rayleigh επιφανειακών κυμάτων, και καταγράφηκαν μικρο-κυματικά φαινόμενα ανάκλασης και συμβολής. Έπειτα επιδείχθηκε η εφαρμογή των παραπάνω μεθοδολογιών σε σύνθετα διαστρωματωμένα υλικά, που περιέχουν πολυμεθυλμεθακρυλικά υποστρώματα και υποστρώματα εποξικής ρητίνης. Τέλος, τα πειραματικά αποτελέσματα αποτέλεσαν τη βάση για την ανάπτυξη και επαλήθευση μοντέλου πεπερασμένων στοιχείων προσομοίωσης της πολύ-φυσικής του φαινομένου.
Αναζήτηση ιστικών δεικτών σε σιελαδενικά νεοπλάσματα
Authors: Πλαντζάς Ευάγγελος
Published: September 2021

Όλα τα πλειόμορφα αδενώματα εξέθεσαν μια έντονα εκλεκτική θετικότητα των μυοεπιθηλιακών συστατικών ενώ αυλικά κύταρα ηταν κατά κανόνα μη ανοσοχρωματισρμένα. Αντιθετα όλα τα αδενοειδή κυστικά καρκινώματα παρουσιασαν ένα χαμηλό προφίλ στη μασπίνη κυρίως στη συνιστώσα υψηλής κακοήθειας με ένα συμπαγες πρότυπο ανάπτυξης.
Το ευχαριστιακό δείπνο ως συγκεφαλαίωση του κατ'εικόνα και της δυνατότητας μετοχής στο καθ' ομοίωσιν
Authors: Κέφης Γεώργιος
Published: September 2021

Στόχος της εκπονηθείσας διατριβής είναι η στοιχειοθέτηση της έννοιας της ευχαριστιακής ανθρωπολογίας και η διασαφήνιση του γεγονότος ότι, η Θεία Λειτουργία στη δομή και διάταξή της, συγκεφαλαιώνει ολόκληρη την ταυτότητα της Εκκλησίας ως δωρεάς της Θείας Οικονομίας, κωδικοποιώντας έτσι την ορθόδοξη θεολογία, επομένως και την ανθρωπολογία που θεμελιώνεται σε αυτήν, κατά τρόπον ώστε, να μπορεί να προσληφθεί γόνιμα από τον σύγχρονο άνθρωπο, απαντώντας παράλληλα με ολοκληρωμένο τρόπο, στην σύγχρονη τοποθέτηση του ανθρωπολογικού ερωτήματος. Για το σκοπό αυτό συνεξετάζονται δύο ανθρωπολογικές προσεγγίσεις (η μετανεωτερική και η ορθόδοξη χριστιανική) στη συγχρονικότητά τους. Η κατανόηση του σύγχρονου πολιτισμικού πλαισίου και των ανθρωπολογικών όρων που αυτό διαμορφώνει, τίθεται ως σημείο επαφής της θεολογίας με τα σύγχρονα δεδομένα της ανθρώπινης ύπαρξης, ώστε να προαχθεί ο διάλογος της Θεολογίας με τα μετανεωτερικά ανθρωπολογικά προτάγματα και αιτήματα. Περιγράφεται και αναλύεται η θεμελιώδης βιβλική θέση περί της «κατ’ εικόνα» Θεού, πλάσεως του ανθρώπου και η κλήση του στην κατά χάριν ομοίωση του με τον Θεό. Διατυπώνεται η θεμελιώδης χριστιανική ανθρωπολογική θέση, περί της ολότητας του ανθρώπου, ως ψυχοσωματικής ύπαρξης: το «συναμφότερον» ψυχής και σώματος. Ο Ενσαρκωμένος Λόγος προσέλαβε ελευθέρως την ανθρώπινη φύση, η οποία υπόκειται, στην φθορά, στην αμαρτία και στον θάνατο και την ζωοποίησε, χορηγώντας της εκ νέου την δυνατότητα να στραφεί στον Θεό ζώντας κατά το θέλημά Του. Η Εκκλησία είναι το «Σώμα Χριστού» και αποτελεί κλήση σε σύναξη του ανθρώπου και της κτίσεως, στο Σώμα του Χριστού.Καταγράφεται επίσης η διαμόρφωση της σημειολογίας του Μυστηρίου της Θείας Ευχαριστίας όπως αυτό παραδόθηκε από τον Χριστό, στον Μυστικό Δείπνο (ο οποίος ήταν ένα δείπνο Chaburah), οπότε και συνεστήθη η δομή της Ευχαριστιακής Αναφοράς, στην οποία προσαρτήθηκε η λειτουργία της προαναφοράς (αντίφωνα, αναγνώσματα) και φθάνουμε έτσι έως τον 4ο αιώνα, οπότε έχουμε την πλήρη και τελική καταγραφή του λειτουργικού τύπου από τον Μ. βασίλειο. Ο Χριστός, αποτελεί το πρώτο και έσχατο νόημα της ύπαρξης και στην Θεία Λειτουργία ο άνθρωπος έρχεται ενώπιος ενωπίω, με το μυστήριο του Χριστού, μετέχοντας όντως του σωτηριώδους έργου της Θείας Οικονομίας.
Τεχνικές ανάκτησης περιεχομένου και ανάλυσης διάχυσης της επιρροής στα κοινωνικά δίκτυα
Authors: Καρδαρά Μαγδαληνή
Published: September 2021

H παρούσα διατριβή ασχολείται με την ανάπτυξη τεχνολογιών εξόρυξης και ανάλυσης δεδομένων από κοινωνικά δίκτυα και συγκεκριμένα με την ανάπτυξη ενός πλαισίου αξιολόγησης για την εκτίμηση της σχετικής επίδοσης θεωριών τοπικής επιρροής. Στόχος του πλαισίου είναι να εξετάσει αν οι θεωρίες αυτές εντοπίζουν ως επιδραστικές μικρές ομάδες χρηστών που είναι ικανοί με ελάχιστη προσπάθεια να επηρεάσουν κάποιες αντικειμενικά μετρήσιμες πλευρές μιας κοινότητας. Το πλαίσιο ορίζει πέντε αναγκαίες και ικανές συνθήκες τις οποίες μια αποδοτική θεωρία επιρροής θα πρέπει να ικανοποιεί για ένα σύνολο θεματικών κατηγοριών και τέθηκε σε εφαρμογή χρησιμοποιώντας ένα σύνολο δεδομένων μεγάλης κλίμακας με πραγματικά δεδομένα από 75 κοινότητες του Twitter. Τα αποτελέσματα της ανάλυσης αποκαλύπτουν σημαντικές διαφορές στην επίδοσή τους των διαδεδομένων θεωριών τοπικής επιρροής. Αναπτύχθηκε επίσης μεθοδολογία για τη διερεύνηση της εσωτερικής δυναμικής των επιδραστικών ομάδων που ορίζονται από τις θεωρίες επιρροής η οποία χρησιμοποιήθηκε για την ανάλυση των επελεγμένων θεωριών και των αποτελεσμάτων τους καθώς και για την κατηγοριοποίησή τους με βάση τα ευρήματα της ανάλυσης αυτής. Στο πλαίσιο της εργασίας με δεδομένα από πολλαπλά κοινωνικά δίκτυα, αναπτύχθηκε επίσης μια εφαρμογή που επιτρέπει το συνδυασμό δεδομένων και λειτουργικότητας από ετερογενείς πλατφόρμες κοινωνικής δικτύωσης από μια εννιάια διεπαφή. Βασικό συστατικό της εφαρμογής αυτής είναι το μοντέλο δεδομένων το οποίο ορίζει ένα σύνολο οντοτήτων που αναπαριστούν θεμελιώδεις έννοιες των κοινωνικών δικτύων και τις μεταξύ τους συσχετίσεις
Νανοσωματίδια χαλκού κατάλληλα για βιολογικές εφαρμογές
Authors: Γιαννούση Κλεονίκη-Κλεάνθη
Published: September 2021

Στην παρούσα διατριβή παρουσιάζεται η στοχευμένη σύνθεση επικαλυμμένων χαλκούχων νανοσωματιδίων (Cu-based NPs) για βιολογικές εφαρμογές. Μέσω ελέγχου των συνθετικών παραμέτρων και παρουσία κατάλληλων βιοσυμβατών επιφανειοδραστικών καθορίζονται η σύσταση και η μορφολογία των NPs, ιδιότητες που είναι κρίσιμες για τις βιοεφαρμογές. Τα χαλκούχα νανοσωματίδια παρασκευάστηκαν σε υδροθερμική διάταξη υπό ελεγχόμενη πίεση και διαλυτοθερμικά σε αυτόκλειστο σύστημα υπό αυτογενή πίεση. Οι παράμετροι σύνθεσης που εξετάστηκαν ώστε να οριστούν οι συνθήκες σχηματισμού των νανοσωματιδίων ήταν ο τύπος του επιφανειοδραστικού (πολυόλες TΕG, PEG 1000, PEG 8000, πολυ-οξυ-αιθυλενo (20) σορβικό λαουρικό Tween 20, ολεϋλαμίνη OAm), ο χρόνος, η θερμοκρασία της αντίδρασης και η παρουσία/απουσία αναγωγικού παράγοντα. Ο χαρακτηρισμός των νανοσωματιδίων ως προς τη σύσταση, τη δομή, τη μορφολογία και τις επιφανειακές τους ιδιότητες έγινε με περίθλαση ακτίνων Χ (XRD), ηλεκτρονική μικροσκοπία διερχόμενης δέσμης (ΤΕΜ) και σάρωσης (SEM), φασματοσκοπία Raman, υπερύθρου (FT-IR), θερμοσταθμική ανάλυση (TGA), δυναμική σκέδαση φωτός (DLS) και στοιχειακές αναλύσεις. Τελικά, απομονώθηκαν νανοσωματίδια μεταλλικού χαλκού (Cu NPs), οξειδίων του (Cu2O, CuO NPs) και νανοσωματίδια μεταλλικού πυρήνα-κελύφους οξειδίου (Cu@Cu2O NPs) διαφόρων μεγεθών (7-170 nm) και ποικίλης μορφολογίας. Η μελέτη της βιολογικής τους συμπεριφοράς περιλαμβάνει in vitro διερεύνηση της αντιμικροβιακής τους δράσης ενάντια σε gram-θετικά και gram-αρνητικά βακτηριακά στελέχη και στο μύκητα Saccharomyces cerevisiae, καθώς και εξέταση της αντικαρκινικής τους δράσης σε καρκινικά κύτταρα HeLa. Επιπρόσθετα, πραγματοποίηθηκαν in vivo πειράματα στο πεδίο ενάντια σε γνωστό φυτοπαθογόνο μύκητα, τον Phytophtora infestans, με σκοπό τη χρήση τους ως "νανο-αγροχημικά". Ο μηχανισμός δράσης των νανοσωματιδίων διερευνήθηκε όσον αφορά την ικανότητα τους να επηρεάζουν τις βακτηριακές μεμβράνες προκαλώντας υπεροξείδωση των λιπιδίων ή/και διαταράσσοντας την ακεραιότητά τους, να παράγουν ενεργές ρίζες οξυγόνου και να αλληλεπιδρούν με το DNA. Τέλος, πραγματοποίηθηκε η αξιοποίησή τους σε ετερογενή συστήματα νανοσωματιδίων με σκοπό να χρησιμοποιηθούν ως πλατφόρμα για την επαγωγή μαγνητομηχανικού στρες σε κύτταρα.
Φωτοδυναμική θεραπεία πολλαπλών μικρών στόχων με οδηγό τη φλουροαγγειογραφία για την αντιμετώπιση της κεντρικής ορώδους χοριοειδοαμφιβληστροειδοπάθειας
Authors: Τσάκωνας Γεώργιος
Published: September 2021

Στην εργασία μας μελετήθηκαν προοπτικά 140 οφθαλμοί Ελλήνων ασθενών με οξείατυπική (112 οφθαλμοί) ή χρόνια (38 οφθαλμοί) κεντρική ορώδηχοριοαμφιβληστροειδοπάθεια (CSC), σχετικά με τα ιδιαίτερα κλινικά τουςχαρακτηριστικά και την αποτελεσματικότητα της αντιμετώπισής τους μεφωτοδυναμική αγωγή (PDT). Η PDT εφαρμόσθηκε με οδηγό τη φλουοροαγγειογραφία(FA), και με μικρούς, εάν απαιτείτο πολλαπλούς στόχους, πάνω στα σημείαδιηθήσεως και τις εστίες απορρύθμισης του μελάγχρου επιθηλίου. Με βάση τααποτελέσματά μας η αγωγή αυτή αποδείχθηκε λίαν αποτελεσματική και ασφαλής.Πλεονεκτεί της PDT που επιτελείται με οδηγό την αγγειογραφία με πράσινηινδοκυανίνη (ένας μονήρης μεγάλος στόχος) λόγω του ότι η ακτινοβολία, με βάση τηντελευταία, εφαρμόζεται σε όλη σχεδόν την περιοχή της ωχράς, γεγονός το οποίομπορεί να οδηγήσει σε ανατομικές ή λειτουργικές διαταραχές, ακόμη και όταν η PDTεφαρμόζεται με τροποποιημένες (μειωμένες) τεχνικές. Μειονέκτημα της τεχνικής τωνμικρών πολλαπλών στόχων με οδηγό την FA, αποτελεί η τεχνική δυσχέρεια τηςακριβούς εντόπισης των στόχων επί του αμφιβληστροειδούς κατά τη διάρκεια τηςεφαρμογής της ακτινοβολίας laser. Το πρόβλημα αυτό επιλύεται με τηνχαρτογράφηση των στόχων, την οποίαν βλέπει ο οφθαλμίατρος κατά τη διάρκειαεφαρμογής των ακτίνων laser, ώστε να έχει επαρκή οδηγά σημεία που θα τονκαθοδηγήσουν στην ακριβή εφαρμογή.